જો કે ટ્રી ગાર્ડ ડિઝાઇન અંગે પૂછતા બાગબગીચા વિભાગના ડાયરેકટર જિજ્ઞેશ પટેલ કહે છે, પાછલા વર્ષની જેમ ચાલુ વર્ષે પણ ટ્રી ગાર્ડની ગોળાકાર ડિઝાઇન યથાવત્ રખાઇ છે. અત્રે ઉલ્લેખનીય છે કે કેટલાક લેભાગુ તત્ત્વો જૂનાં ટ્રી ગાર્ડને ફરીથી રંગરોગાન કરીને નવા ટ્રી ગાર્ડ તરીકે ઉપયોગમાં લે છે. આવી છેતરપીંડી અટકાવવા તંત્ર દ્વારા જે તે ટ્રી ગાર્ડને ક્રમાંક આપવાની પણ અગાઉ જાહેરાત કરાઇ હતી અલબત આ જાહેરાત પણ પોકળ નીવડી છે. જો કે જિજ્ઞેશ પટેલનો એવો દાવો છે કે તંત્રના ક્રોસ ચેકિંગના કારણે કોઇ જૂનાં ટ્રી ગાર્ડનો ફરીથી ઉપયોગ કરતું નથી. દરમિયાન રીક્રિએશન કમિટીના ચેરપર્સન બીજલબહેન પટેલ ફોન ઉપાડવાની તસ્દી લેતાં નથી.